Bretagne/Korpus-divyezhek-brezhoneg-galleg huggingface dataset:
Il peut s'agir d'une utilisation opportuniste d'un feu de brousse accidentel. 
Marteze ne raent nemet tennañ splet eus an tan a oa krouet dre zegouezh er strouezheg.
La véritable maîtrise du feu ne daterait que de 550 000 ans environ.
Ne vije bet mestroniet an tan gant an dud nemet war-dro 550 000 bloaz zo.
Qu'apporte aux hommes la maîtrise du feu ? 
Petra a zegas an tan d'an dud ur wech mestroniet ganto?
En éloignant les prédateurs, le feu procure une certaine sécurité, mais il a surtout un rôle social important. 
Gant an tan e c'hallont lakaat al loened da bellaat, ar pezh a zegas un tamm surentez dezho, hogen ur roll a bouez en deus an tan evit o buhez stroll.
Il rassemble la famille et le groupe autour d'une source de chaleur et de lumière (figure 42). 
En em vodañ a ra ar familh hag ar strollad en-dro d'an tantad a ro dezho gwrez ha gouloù (tres 42).
Le feu permet aussi de durcir les pointes d'épieux en bois, d'éclater les pierres et éventuellement de cuire les aliments. 
Gant an tan e c'haller ivez kaletaat beg ar gouzifiadoù prenn, faoutañ ar mein hag ivez poazhañ ar boued.
Concernant ce dernier point, le paléoanthropologue Pascal Picq émet une hypothèse intéressante. 
Ur vartezeadenn dedennus a ra an henzenoniour Pascal Picq a-zivout ar boued.
À partir de - 500 000 ans, on observe, dans toutes les populations humaines, un accroissement important de la taille du cerveau. 
Adalek -500 000 bloaz e weler, gant an holl bobladoù tud, e kresk kalz ment an empenn.
Or le cerveau est un gros consommateur d'énergie (il représente 2 % du poids du corps et consomme 20 % de l'énergie disponible). 
Ha gant an empenn e vez bevezet kalz a energiezh evit mont en-dro (mont a ra d'ober 2 % eus pouez ar c'horf ha beveziñ a ra 20 % eus an energiezh a vez devet gant ar c'horf a-bezh evit mont en­dro).
La cuisson des aliments, surtout des végétaux rend ces derniers plus digestes et permet d'en extraire beaucoup plus de nutriments et d'énergie. 
Pa vez poazhet ar boued, al legumaj hag ar frouezh dreist-holl, e vez aesoc'h da dreizhañ ha gallout a reer tennañ kalz muioc'h a vaguzen­noù hag a energiezh dioutañ.
Ainsi, la maîtrise du feu par l'intermédiaire de la cuisson des aliments a peut-être favorisé le développement de notre cerveau.
E-giz‑se, marteze, eo bet sikouret diorren an empenn gant an tan mestroniet gant an dud, pa c'hallent poazhañ o boued gantañ.
Figure 42 : le feu rassemble les hommes autour d'une source de lumière et de chaleur. 
Tres 42 : en em vodañ a rae an dud tro-dro d'an tan, ur vammenn c'houloù ha tommder.
Il permet aussi la cuisson des aliments. 
Gallout a raent ivez poazhañ o boued gantañ.
31 décembre à 23 h 59 : développement de l’art : (- 40 000 ans)
31 a viz Kerzu da 23e59 : kresk an arz (- 40 000 bloaz)
L'art apparaît en Afrique et sur tous les continents il y a environ 60 000 ans. 
An arz a voe krouet en Afrika, ha war an holl gevandirioù, war-dro 60 000 bloaz zo.
L'art pictural préhistorique (rupestre et pariétal), qui connaît en Europe son apogée entre 40 000 et 20 000 ans représente 99 % de l'art préhistorique avec 700 000 sites de peintures et gravures répertoriés dans le monde entier. 
Arz al livañ a voe anezhañ er ragistor (livadurioù war ar reier ha war an eskern), a voe en e varr uhelañ en Europa etre 40000 hag 20000 bloaz zo, a ya d'ober 99 % eus an arz ragistorel, bezet 700 000 lec'h enno livadurioù hag engravadurioù bet rena­blet er bed a-bezh.
Mais cette forme d'art ne reflète qu'une partie de la créativité de notre ancêtre. 
Gant an arz-se avat ne vez lakaet war wel nemet ul lodenn eus ar pezh a veze krouet gant hon hendadoù.
En effet, de nombreux autres matériaux comme les végétaux, le bois, la corne, les peaux d'animaux ont pu être utilisés pour des créations artistiques. 
Evit gwir, e-leizh a zanvezioù all, en o mesk ar plant, ar prenn, ar c'herniel, krec'hin al loened, zo bet implijet ganto evit seveniñ o c'hrouidigezhioù arzel.
Malheureusement, les premières œuvres d'art réalisées avec ces matières putrescibles nous sont à jamais  perdues.
Siwazh dimp, aet eo o fennoberen­noù kentañ da goll dre m'eo aet an danvezioù-se da vreinañ.
Figure 43 : œuvre artistique de Marie-Paule Ferrari, d'après les peintures rupestres de la grotte de Lascaux en France. 
Tres 43: oberenn arzel krouet gant Marie-Paule Ferrari, diwar al livadurioù war reier a gaver e mougev Lascaux e Frañs.
L'art est une création d'Homo sapiens. 
An arz a voe krouet gant an Homo sapiens.
C'est certainement l'attribut le plus caractéristique de notre espèce. 
Moarvat ez eo unan eus obererezhioù heverkañ hor spesad.
Il traduit ses capacités d'abstraction, d'idéalisation, d'imagination et de symbolisme (figure 43). 
Diskouez a ra e c'hall mab-den krouiñ traoù difetis, kaeraet, ijinet hag arouezek (tres 43).
Témoin des préoccupations humaines, il dénote également un souci d'extériorisation et de communication (E. Anati, « Les premiers arts sur la Terre » dans Aux origines de l'humanité : De l'apparition de la vie à l'homme moderne, sous la direction de Y. Coppens et P. Picq, Éditions Fayard, 2001). 
An arz, a laka war wel gant petra e vez prederiet mab-den, a verk en deus ezhomm ivez d'en em zisplegañ ha da gendivizout (E. Anati, « An arzoù kentañ » el levr Aux origines de l'humanité : De l'apparition de la vie à l'homme moderne, dindan renerezh Y. Coppens ha P. Picq, Embannadurioù Fayard, 2001).
29 h 59 mn 31 s (environ -12 000 ans)
23 e 59 mn 31 s  (war-dro - 12 000 bloaz)
Construction des premiers villages au Moyen-Orient
Ar c'hêriadennoù kentañ zo savet er Reter-kreiz.
Site de Jerf el Ahmar (Syrie). 
Lec'hiad Jerf el Ahmar (Siria).
Une dizaine de maisons sont disposées en arc de cercle autour d'un bâtiment communautaire enterré, de plan circulaire. 
War-­dro dek ti zo bet savet e stumm un hantergelc'h en-dro d'ur savadur foran douaret, hag eñ savet war gelc'h.
23 h 59 mn 40 s (8 000 ans avant J.-C.)
23 e 59 mn 40 s (8000 bloaz a-raok J.-K.)
Les hommes cultivent les premières céréales. 
An edoù kentañ zo gounezet gant an dud.
29 h 59 mn 50 s (3 800 avant J.-C.)
23 e 59 mn 50 s (3000 bloaz a-raok J.-K.)
L'invention de l'écriture en Mésopotamie. 
Ar skritur zo ijinet e Mezopotamia.
Utilisation de l'astronomie pour créer les premiers calendriers solaires. 
Implij ar steredoniezh a-benn krouiñ an deiziadurioù-heol kentañ.
Ces calendriers solaires permettent de suivre les saisons et de prévoir les périodes de semailles et de récoltes. 
Gant an deiziadurioù-heol-se e c'haller heuliañ ar c'houlzoù, ha gouzout en a-raok pegoulz e vo pledet gant an hadan hag an eostin.
Construction de mégalithes liés au repérage des mouvements du Soleil.
Savidihigezh ar meurvein liammet ouzh an anaoudegezh eus luskoù an Heol.
23 h 59 mn 51 s (2 500 ans avant J.-C.)
23 e 59 mn 51 s (2 500 vloaz a-raok J.-K.)
La civilisation égyptienne est à son apogée. 
Ar sevenadur egiptat zo en e varr uhelañ.
C'est l'époque de la construction des grandes pyramides.
Mare savidigezh ar piramidennoù bras eo.
29 h 59 mn 52 s (2 000 ans avant J.-C.)
23 e 59 mn 52 s (2 000 bloaz a-raok J.-K.)
Début de l'Âge du bronze. 
Deroù Oadvezh an arem.
23 h 59 mn 53 s (1 500 ans avant J.-C.)
23 e 59 mn 53 s (1500 vloaz a-raok J.- K.)
Invention de la boussole en Chine. 
Krouidigezh an nadoz-vor e Sina.
23 h59 mn 54 s (1 000 ans avant J.-C.)
23 e 59 mn 24 s (1 000 bloaz a-raok J.-K.)
Les Phéniciens partent à la conquête de la Méditerranée. 
Kregiñ a ra ar Fenikianed da aloubiñ ar broioù tro-dro d'an Mor Kreizdouar.
Développement de l'alphabet phénicien qui comprend 22 caractères. 
Diorroidigezh al lizherenneg fenikian enni 22 arouezenn.
Cet alphabet va évoluer pour donner l'alphabet latin que nous utilisons aujourd'hui.
Diwar al lizherenneg-se eo bet savet al lizhe­renneg latin a vez implijet ganimp hiziv.
23 h 59 mn 55 s (500 ans avant J.-C.)
23 e 59 mn 55 s (500 vloaz a-raok J.-K.)
Les grecs savent que la Terre tourne autour du Soleil.
Gouzout a ra ar C'hresianed e tro an Douar tro-dro d'an Heol.
Début de l'héliocentrisme.
An heol zo deuet da vezañ kreiz ar bed.
La civilisation grecque domine la Méditerranée. 
Ar sevenadur gresian a ra e renkoù er Mor Kreizdouar.
Émergence de la civilisation romaine.
Ar sevenadur roman a zeu war wel.
23 h 59 mn 56 s (an 1 du calendrier chrétien)
23 e 59 mn 56 s (bloavezh 1añ an deiziadur kristen)
L'Empire romain domine la Méditerranée puis se disloque.
An impalaeriezh roman zo mestrez war ar bed kreizdouarel ha war-lerc'h ez a d'an traoñ.
23 h 59 mn 57 s (500 ans après J.-C.)
23 e 59 mn 57 s  (500 vloaz war-lerc’h J.-K.)
Époque des grandes famines et des invasions. 
Mare an naonegezhioù bras hag an aloubidigezhioù.
Construction des châteaux forts. 
Savidigezh ar c'hestell-kreñv.
Clovis est le premier roi des Francs.
Hlodwig, roue kentañ ar Franked.
23 h 59 mn 58 s (1 000 ans après J.-C.)
23 e 59 mn 58 s (1000 bloaz war-lerc’h J.-K.)
Construction des grandes cathédrales.
Savidigezh an ilizoù-meur bras.
23 h 59 mn 59 s (1 500 ans après J.-C.)
23 e 59 mn 59 s (1 500 vloaz war-lerc’h J.-K.)
Époque des grandes découvertes. 
Mare an dizoloadennoù bras.
Christophe Colomb arrive en Amérique. 
Kristof Koulm a erru en Amerika.
Magellan réalise le premier voyage autour du globe terrestre. 
Magellan a ra ar veaj kentañ tro-dro d'an douar.
On découvre que la Terre est une planète qui tourne autour du Soleil. 
Dizoleiñ a reer ez eo an Douar ur blanedenn a dro tro-dro d'an Heol.
00 h 00 mn 00 s (2 000 après J.-C.)
00 e 00 mn 00 s (2 000 bloaz war-lerc’h J.-K.)
La Vie, qui est restée pendant 3,8 milliards d'années à la surface de la Terre, part à la conquête de l'espace. 
Ar Vuhez, zo chomet war-c'horre an Douar e-pad 3,8 miliard a vloavezhioù, a ya da aloubiñ an egor.
L'homme marche sur la Lune et envisage de visiter d'autres planètes du Système Solaire.
Kerzhout a ra mab-den war al Loar hag e sonj emañ da vont da weladenniñ planedennoù all eus Koskoriad an Heol.
Si l'Homme est aujourd'hui capable de découvrir ses origines et de comprendre les grandes lignes de l'histoire de son environnement, il a aussi cette faculté d'entrevoir l'évolution future de celui-ci. 
Ma'z eo barrek mab-den hiziv an deiz da c'houzout eus pelec'h e teu ha da intent istor e endro dre-vras, ez eo gouest ivez da gaout ur soñj war an amzer-da-zont.
La suite du calendrier cosmique que nous allons découvrir maintenant concerne l'avenir, il évoque des évènements qui se produiront de façon inévitable.
Gant al lodenn eus an deiziadur kosmek a vo dizoloet ganimp amañ da-heul e vo lakaet war wel darvoudoù a c'hoarvezo deiz pe zeiz, hep mar na marteze.
20 mars de l’an II du calendrier cosmique : fin de la voie lactée (+ 3 milliards d’années) 
An 20 a viz Meurzh eus bloavezh II : an deiziadur kosmek : dibenn hent-sant-Jakez (+ 3 miliard a vloavezhioù)
Notre galaxie a une voisine, la galaxie d'Andromède (M31), deux fois plus massive que la nôtre (figure 44). 
Un amezegez he deus hor galaksienn, ar c'halaksienn Andromeda (M31), zo hanter fetisoc'h eget hor galaksienn dimp-ni (tres 44).
Elle nous attire vers elle et on ne peut échapper à son attraction. 
Dedennañ a ra ac'hanomp daveti ha ne c'hallomp ket talañ ouzh an nerzh-dedennañ-se.
La Voie Lactée se dirige donc vers M31 à la vitesse de 300 km/seconde et rentrera en collision avec elle dans 3 milliards d'années environ. 
Mont a ra hent-sant-Jakez neuze davet M31 gant un tizh a 300 km/eilenn, ha stekiñ a raio outi a-benn 3 miliard a vloavezhioù.
Comme le montre la simulation présentée sur la figure 45, M31 et la Voie lactée entameront alors une danse à deux. 
Evel ma vez gwelet war an tres 45, kregiñ a raio M31 ha hent-sant-Jakez neuze da zañsal daou-ha-daou.
Elles se mélangeront pour former une galaxie encore plus vaste et plus massive. 
Meskañ a raint an eil gant eben, da stummañ ur c'halaksienn kalz ec'honoc'h ha fetisoc'h c'hoazh.
Les perturbations engendrées par des interactions gravitationnelles donneront naissance à de nombreuses étoiles supplémentaires.
Dizurzhioù bras a vo abalamour da nerzhioù etregwezhiañ ar gravitadur ha diwar-se e vo ganet stered ouzhpenn a-leizh.
Nous ferons partie d'une nouvelle galaxie. 
Ur rann eus ur c'halaksienn nevez e vimp.
Mais cela ne signifie pas forcément que le Système Solaire sera détruit. 
Ne dalvez ket avat, dre ret, e vo distrujet Koskoriad an Heol.
Le Soleil continuera à briller, les planètes seront toujours là, mais l'environnement stellaire sera certainement modifié.
An heol a gendalc'ho da barañ, ar planedennoù a vo bepred aze met, a-dra-sur, endro ar stered a vo kemmet.
Figure 44 : la galaxie d'Andromède (M31), située à un peu plus de 2 millions d'années-lumière
Tres 44: galaksienn Andromeda (M31), zo 2 vilion a vloavezhioù-gouloù eus an Douar.
Figure 45 : simulation de la collision entre la galaxie M31 de la constellation d'Andromède et la Voie Lactée
Tres 45: heuliad tresoù a ziskouez dimp penaos ez aio ar c'halaksienn M31 eus ar steredeg Andromeda a-benn da hent-sant-Jakez.
1er avril de l’an II du calendrier cosmique : disparition de la vie sur terre (+ 3,4 milliards d’années)
Ar 1añ a viz Ebrel eus bloavezh II an deiziadur kosmek : mont a ra ar vuhez war an Douar da get (+ 3,4 miliard a vloavezhioù)
La Terre continue d'évoluer, sa surface se modifie peu à peu. 
Kenderc'hel a ra an Douar da emdreiñ, kemmañ a ra ar gorre anezhañ tamm-ha-tamm.
Au fil du temps, la Terre dans son ensemble se refroidit lentement (ce refroidissement ne doit pas être confondu avec celui qui peut être engendré par un changement climatique). 
A-hed an amzer ez a an Douar a-bezh war yenaat goustad (arabat kemmeskañ ar yenadur-se avat gant unan a c'hallfe dont diwar ur cheñchamant hin).
Le refroidissement de notre planète entraîne une augmentation progressive de l'épaisseur de sa croûte qui devient de plus en plus rigide. 
Gant yenadur hor planedenn ez a ar bluskenn anezhi war devaat, ken e teu da vezañ reutoc'h-reutañ.
Une baisse régulière des activités volcaniques entraîne une diminution des émissions de gaz qui alimentent notre atmosphère. 
Digreskiñ a ra ingal bevder ar menezioù-tan ha diwar-se e vez skignet nebeutoc'h-nebeutañ a c'haz en hon aergelc'h.
Celle-ci se raréfie, perd en pression et n'arrive pas à enrayer l'évaporation de l'eau de la surface de la Terre (figure 46 A), vers l'espace. 
Hennezh a ya war rouesaat, koll a ra gwask ha ne c'hall ket parraat ouzh an dour zo war-c'horre an Douar a aezhennañ war-du an egor (tres 46 A).
Peu à peu, la planète Terre se déshydrate et sa surface finit à terme par ressembler à peu près à celle de la planète Mars (figure 46 B).
Tamm­-ha-tamm ez a an dour da hesk war ar blanedenn Douar, ken e teuio ar gorre anezhi da vezañ heñvel ouzh ar blanedenn Meurzh (tres 46 B).
Il n'est pas impossible cependant que certaines formes de vie, comme des bactéries, résistent à ces bouleversements, en trouvant refuge dans des cavités souterraines contenant de l'eau. 
N'eo ket dic’hallus, kouls­koude, e vije bevedegoù zo, evel ar bakteri, o talañ ouzh ar cheñchamantoù bras-se, dre gavout bod e kleuzioù dindanzouar a vije dour enno.
Ainsi, la vie que nous connaissons actuellement, qui a évolué à partir d'organismes unicellulaires pour créer toute cette diversité d'êtres multicellulaires, est condamnée à disparaître d'une manière ou d'une autre. 
Gant-se eo kondaonet ar vuhez, a anavezomp bremañ ha zo emdroet diwar organegoù unkellig a-benn krouiñ an holl voudoù lieskellig a bep seurt, da vont mod pe vod da get.
Seules les bactéries, les plus anciennes formes de vie, risquent fort d'être aussi les dernières.
Estreget ar bakteri, ar bevegoù koshañ a anavezomp, ne chomo moarvat tra vev ebet ken war an Douar.
À moins que d'ici là, la Vie ait pu s'installer ailleurs !
Nemet e vefe tu d'ar Vuhez, ac'hann di, da vont da lec'h all !
Figure 46 : représentation schématique de l'évolution future (probable) de la Terre. 
Tres 46: brastes a ziskouez dimp penaos ez emdroio (moarvat) an Douar.
A : l'atmosphère se raréfie, les océans commencent à s'évaporer, la Terre se déshydrate petit à petit. 
A: mont a ra an aergelc'h war roue­saat, kregiñ a ra ar morioù da aezhennañ, dizourañ a ra an Douar tamm-ha-tamm.
B : la Terre finira peut-être par ressembler à la planète Mars. 
B: evit echuiñ, marteze e teuio an Douar da vezañ heñvel ouzh ar blanedenn Meurzh.
13 mai de l’an II du calendrier cosmique : mort du Soleil (+ 5 milliard d’années)
An 13 a viz Mae eus bloavezh II an deiziadur kosmek : marv an Heol (+ 5 miliard a vloavezhioù)
Le Soleil a épuisé ses réserves d'hydrogène, sa température interne augmente, il gonfle jusqu'à devenir une géante rouge. 
An Heol n'eus ket mui a hidrogen ennañ, kresket eo e wrezverk diabarzh, koeñviñ a ra ha dont da vezañ ur ramzenn ruz.
Son diamètre atteint 200 fois le diamètre actuel. 
E dreuzkiz zo 200 gwech kement ha hini an Heol bremañ.
Les planètes proches, Mercure, Vénus et la Terre, sont volatilisées. 
Aet eo ar planedennoù nes Merc'her, Gwener hag an Douar da netra.
Puis le Soleil continuant de gonfler finit par éjecter ses couches de gaz superficielles et son cœur se transforme en une naine blanche (figure 47).
Kenderc'hel a ra an Heol da goeñviñ goude, ken e tistaol ar gwis­kadoù gaz zo war e c'horre ha treuzfurmiñ a ra ar galonenn anezhañ en ur gorrenn wenn (tres 47).
Cette naine blanche émet au départ 10 000 fois plus de rayonnement que le Soleil n'en émet actuellement. 
Gant ar gorrenn wenn-mañ e vez bannet 10 000 gwech muioc'h a skinoù eget an Heol bremañ.
Tout le Système Solaire est détruit et les débris se dispersent dans l'espace interstellaire. 
Distrujet eo Koskoriad an Heol penn-da-benn hag en em strewiñ a ra an tammoù anezhañ en egor etresteredel.
La naine blanche, grosse comme la Terre, s'éteindra ensuite pour devenir à terme une naine noire.
Mervel a raio ar gorrenn wenn, ha hi bras evel an Douar, da c'houde ha dont a raio da vezañ ur gorrenn zu pelloc'h.
La mort du Soleil durera quelques centaines de millions d'années.
Meur a gant milion a vloavezhioù e chomo an Heol war e zalaroù a-raok mervel.
Figure 47: la nébuleuse annulaire de la Lyre. 
Tres 47: nivlenn walennek al Lourenn.
Cette nébuleuse est le résultat de la mort d'une étoile de même type que le Soleil qui a éjecté ses couches de gaz superficielles. 
An nivlenn-se zo disoc'h marv ur steredenn a-vent gant an Heol he deus distaolet ar gwiskadoù gaz a oa war he gorre.
Au centre de la nébuleuse se trouve la naine blanche, résidu du cœur de l'étoile
E-kreiz an nivlenn emañ ar gorrenn wenn, anezhi dilerc'h eus kalon ar steredenn
Nous vivons dans un Univers où tout évolue. 
Bevañ a reomp en un Hollved m'emañ pep tra oc'h emdreiñ.
Et notre Univers lui-même évolue. 
Hag hon Hollved dimp-ni zo ivez oc'h emdreiñ.
Mais il ne faut pas oublier que la découverte de l'expansion de l'Univers date de moins d'un siècle. 
Arabat ankounac'haat, koulskoude, ez eus a-boan kant vloaz ma voe dizoloet emastenn an Hollved.
Ce n'est effectivement qu'autour des années 1930 que l'idée d'un Univers statique et éternel fut sérieusement remise en question. 
War-dro ar bloavezhioù 1930, evit gwir, e voe kavet abeg e meizad un hollved diflach ha peurbadel.
Selon les dernières découvertes, notre Univers serait non seulement en expansion continue mais il semblerait de plus que cette expansion s'accélère avec le temps depuis environ 6 à 7 milliards d'années. 
Hervez an dizoloadennoù diwezhañ emañ hon Hollved, n'eo ket hepken oc'h emastenn dibaouez, met oc'h emastenn buanoc'h-buanañ, a-hed an amzer, abaoe war-dro 6 pe 7 miliard a vloavezhioù.
On n'explique pas vraiment à quoi est due cette accélération de l'expansion, d'autant plus que personne ne l'avait prévue. 
N'ouzomp dare, evit gwir, perak emañ an Hollved oc'h emastenn buanoc'h-buanañ, seul vui ma ne oa den o soñjal an dra-se a-raok.
Les chercheurs ont émis l'hypothèse de l'existence d'une force, non vérifiée à ce jour et baptisée « énergie noire », qui permettrait d'expliquer en partie cette accélération.
Goulakaat a ra ar glaskerien e vefe un nerzh, ha n'eo ket bet gwiriet c'hoazh, anvet an « energiezh du », a vefe kaoz d'ar buanaat-se evit darn.
Nous avons encore beaucoup de choses à apprendre et à découvrir sur l'évolution de l'Univers et nous ne sommes pas à l'abri de surprises susceptibles à tout instant, de remettre en questions nos hypothèses. 
Kalz traoù hon eus da zeskiñ ha da zizoleiñ a-zivout emdroadur an Hollved c'hoazh ha marteze a-walc'h e vimp disouezhet-kaer gant dizoloadennoù a eilpenno hon holl vartezeadennoù.
Il apparaît en effet que si on « pèse » l'ensemble de tous les composants de l'Univers connus à ce jour, cela ne représenterait que 5 à 10 % de la masse totale de l'Univers ! 
Rak ma « pouezfemp » an holl elfen­noù zo anavezet ganimp en Hollved, ned afent ket d'ober en tu all da 5 pe 10 % eus pouez hollek an Hollved !
Nous avons donc encore 90 % de l'Univers à découvrir ! 
90 % eus an Hollved hon eus eta da zizoleiñ c'hoazh !
L'évolution future possible de l'Univers telle que nous venons de l'évoquer pourrait être à reconsidérer complètement.
Ret e vo dimp marteze deiz pe zeiz adwelet penn-da­-benn an doare ma c'hello emdreiñ an Hollved, evel ma'z eo bet deskrivet ganimp.
Nous ne savons donc pas comment évoluera l'Univers et voilà pourquoi nous terminons ce chapitre par un point d'interrogation dans notre calendrier cosmique, qui tend à nous rappeler constamment qu'il nous faut accepter le fait que nous ne savons finalement pas grand-chose.
N'ouzomp ket neuze penaos ez emdroio an Hollved. Setu perak hon eus dibabet lakaat ur pik-goulenn en hon deiziadur kosmek evit klozañ al levr. Un doare eo da zegas atav da soñj e rankomp degemer n'ouzomp ket kalz a dra a-benn ar fin.
Par le biais de ce « calendrier cosmique », nous venons de résumer les principales étapes de l'histoire de l'Univers. 
Gant an «deiziadur kosmek»-mañ emaomp o paouez ober un diverrañ eus mareoù pennañ istor an Hollved.
Les découvertes scientifiques nous ont fait comprendre qu'il a fallu des temps considérables parfois entre ces évènements majeurs pour que les choses se mettent en place. 
Dizoloadennoù ar skiantourien o deus lakaet ac'hanomp, abaoe un nebeud amzer, da gompren e oa bet prantadoù hir a-wechoù etre an darvoudoù pennañ evit ma vefe sevenet an traoù.
Qui ne confond pas l'origine de l'Univers (Big Bang) avec celle du Système Solaire qui est intervenue pourtant 8 à 9 milliards d'années plus tard ?
Gant piv n'eo ket bet droukkemeret deroù an Hollved (Big Bang) evit deroù Koskoriad an Heol, zo bet koulskoude 8 pe 9 miliard a vloavezhioù diwezhatoc'h ?
Ce calendrier nous permet aussi de relativiser l'histoire de l'humanité par rapport à celle de l'Univers. 
Gant an deiziadur-mañ e c'haller ivez lakaat istor an denelezh en ur geñver gant hini an Hollved.
Car il faut se rendre à l'évidence, l'aventure humaine n'est pour l'instant qu'une « anecdote », un instant dans cette longue histoire que nous venons de vous raconter. 
Rak, ret eo anzav, avañtur Mab-den n'eo nemet ur pennad berr eus an istor hir emaomp o paouez kontañ deoc'h.
Nous ne sommes là, finalement, que depuis très peu de temps. 
A-benn ar fin n'eus ket gwall bell emaomp war an douar.
Il a fallu tous ces évènements pour que nous soyons aujourd'hui sur cette planète.
Ezhomm zo bet an holl zarvoudoù-se evit ma vefemp amañ, bremañ, war ar blanedenn.
Face à cet Univers et au temps vertigineux de son évolution, nous découvrons très vite que nous ne sommes physiquement rien dans cette immensité. 
E-skoaz an Hollved hag an amzer hir-eston zo aet hebiou abaoe m'emañ oc'h emdreiñ e tizoloomp buan-tre n'omp netra er bed bras-divent-se.
Nous avons cependant cette capacité à raisonner de l'infiniment petit à l'infiniment grand, dans le passé et dans l'avenir. 
Barrek omp koulskoude da brederiañ war an traoù, pe e vefent bihan-dister pe e vefent bras-divent, en amzer dremen hag en amzer-da-zont.
Peut-être qu'en utilisant sagement cette faculté, nous pourrons assurer correctement notre survie.
Ma vezomp fur a­walc'h da implijout mat ar varregezh-se, e c'hellimp, marteze, en em aozañ en doare da chom bev.
La Valse des espèces, dossier hors-série de Pour La Science, n° 28, juillet 2000.
La Valse des espèces, teuliad e-maez rummad eus Pour La Science, niv. 28, miz Gouere 2000.
Guillaume Lecointre et Hervé Le Guyader, Classification phylogénétique du vivant, 2e édition, Belin, 2002.
Guillaume Lecointre ha Hervé Le Guyader, Classification phylogénétique du vivant, eil embannadur, Belin, 2002.
Pascal Picq, Au commencement était l'homme, Éditions Odile Jacob, 2003.
Pascal Picq, Au commencement était l'homme, Embannadurioù Odile Jacob, 2003.
Yves Coppens, Le Genou de Lucy, Éditions Odile Jacob Poches, Paris, mars 2000.
Yves Coppens, Le Genou de Lucy, Embannadurioù Odile Jacob Poches, Pariz, miz Meurzh 2000.
Aux origines de l'humanité : De l'apparition de la vie à l'homme moderne, sous la direction de Y. Coppens et P. Picq, Éditions Fayard, 2001.
Aux origines de l'humanité : De l'apparition de la vie à l'homme moderne, dindan renerezh Y. Coppens ha P. Picq, Embannadurioù Fayard, 2001.
Stephen Jay Gould, La vie est belle, Éditions du Seuil, Points sciences, 1991.
Stephen Jay Gould, La vie est belle, Embannadurioù Seuil, Points sciences, 1991.
De la graine à la plante, dossier hors-série de Pour la science, n°26, janvier 2000. 
De la graine à la plante, teuliad e-maez rummad eus Pour la Science, niv. 26, miz Genver 2000.
Fin des dinosaures : le cratère de la discorde, La Recherche, n° 379, octobre 2004.
Fin des dinosaures : le cratère de la discorde, La Recherche niv. 379, miz Here 2004.
L'Espace des sciences remercie :
Trugarekaat a ra Egorenn ar skiantoù :
Monsieur Paul Tréhen, biologiste, professeur honoraire, université Rennes 1
An Aotrou Paul Tréhen, bevoniour, kelenner enorus, skol-veur Roazhon 1
Madame Yvelyne Lebreton, astronome de l'Observatoire de Paris (GEPI-Meudon), spécialiste de physique stellaire et enseignante en astrophysique à l'université Rennes 1
An Itron Yvelyne Lebreton, steredoniourez en Arsellva Pariz (GEPI-Meudon), arbennigourez war ar fizik steredel ha kelennerez war an astrofizik e skol-veur Roazhon 1.
Les droits de reproduction sont réservés en la comptabilité de l'Espace des sciences pour les auteurs ou ayants droits que nous n'avons pu contacter malgré nos recherches et pour les cas où les mentions seraient erronées. 
Miret eo ar gwirioù eiladuriñ gant kontouriezh Egorenn ar skiantoù evit an oberourien pe ar berc'henned-gwir n'hon eus ket gallet tizhout daoust dimp bezañ klasket mont e darempred gante, ha ma vefe fazioù er menegoù.
L’Univers a trouvé son origine dans le Big Bang qui s’est produit il y a 13 milliards d’années. 
Emañ orin an Hollved er Big Bang zo bet ouzhpenn 13 miliard a vloavezhioù zo.
Puis, sont apparus les forces, la matière, les étoiles, les galaxies, le Système solaire et ensuite la vie sur la Terre…
Da c'houde eo deuet an nerzhioù, an danvez, ar stered, ar galaksiennoù, Koskoriad an Heol, ha neuze ar Vuhez war an Douar...
Cette extraordinaire évolution se déroule dans un temps vertigineux qui dépasse l’échelle humaine.
C'hoarvezet eo an emdroadur marzhus-se en ur c'houlzad mezevellus zo en tu-hont da istor mab-den.
Découvrez l’histoire de l’Univers racontée dans ses grandes étapes avec un souci constant de simplicité. 
Grit anaoudegezh gant istor an Hollved kontet deoc'h a-hed e bazennoù bras war-bouez gerioù eeun dalc'hmat.
Toute notre vie est rythmée par l'astronomie, et nous faisons de l'astronomie sans le savoir lorsque nous utilisons des mots aussi simples que matin, été, nord...
Penn-da-benn eo lusket hor buhez gant ar steredoniezh, ha komz a reomp eus steredoniezh hep gouzout dimp, pa implijomp gerioù ken eeun ha : beure, hañv, norzh...
D'un jour à l'autre, un observateur verra d'infimes changements qui en un an forment un cycle.
Eus un devezh d'egile e c'hall un arseller gwelout kemmadennoùigoù a ya en ur bloavezh d'ober un drovezh.
Il suffit de lever les yeux vers le ciel. 
Trawalc'h eo sellout ouzh an oabl.
C'est ce que nous allons faire ensemble.
Ar pezh emaomp o vont d'ober a-gevret.
Coucher de Soleil à Ploumanac'h (22)
Kuzh-heol e Ploumanac'h (22)
Lorsque le Soleil se couche ou se lève, le ciel prend une teinte orangée-rouge. 
Pa sav pe pa guzh an Heol e wisk an oabl ul liv oranjez-ruz.
Ceci est un phénomène purement atmosphérique. 
Un anadenn aergelc'hel rik eo se.
La lumière du Soleil est formée des différentes couleurs de l'arc-en-ciel (correspondant à différentes longueurs d'onde) : rouge, orange, jaune, vert, bleu, indigo. 
Luc’h an Heol a c'hoarvez eus holl livioù ar ganevedenn (a glot gant hirderioù gwagennoù disheñvel) : ruz, orañjez, melen, gaver, glas, indigo.
Lorsque le Soleil est proche de l'horizon, les « rayons » du Soleil ont une plus grande épaisseur d'atmosphère à traverser. 
Pa vez tort an Heol d'an dremmwel o deus ar « bannoù » anezhañ ur gwiskad aergelc'h tevoc'h da dreuziñ.
La longueur d'onde du bleu (ondes plus courtes) est diffusée. 
Hirder gwagennoù ar glaz (gwagennoù berroc'h) zo amstrew.
Seules les longueurs d'onde plus longues (rouge et orange) nous parviennent. 
N'eus nemet an hirderioù gwagennoù hiroc'h (ruz hag a erra betek ennomp.
D'où cette couleur si caractéristique des levers et couchers du Soleil. 
Ac'hano al liv-se a anavezomp d’ar sav-heol pe d'ar c'huzh-heol.
De plus, les « rayons » sont réfractés (déviés) par les différentes couches atmosphériques, ce qui a pour conséquence de donner du Soleil une image déformée, aplatie, voire morcelée.
Ouzhpenn-se, e vez gouskoget (dilheñchet) ar « bannoù » gant an holl wiskadoù aergelc'h, ha da heul kement-se e welomp ur skeudenn eus an Heol distummet, pladet pe tammataet zoken.
Sur 24 heures : le jour et la nuit
War-hed 24 eurvezh : an deiz hag an noz
De tous temps, les hommes ont remarqué que le Soleil se lève toujours du même côté (vers l'Est), culmine toujours très exactement au Sud, se couche toujours du même côté (vers l'Ouest). 
Evit ar wezh o deus an dud lakaet evezh e sav an Heol atav en hevelep arroud (er Reter), e vez atav en e uhelañ rik-ha-rik er Su hag ez a da guzh atav en hevelep arroud (er C'hornôg).
Le Soleil dessine ainsi une trajectoire en arc de cercle.
Oc'h ober se e hañval an Heol tresañ un hent a-stumm gant ur warenn-gelc'h.
Trajectoire apparente du Soleil pendant le jour 
Treug hañvalat an Heol war an deiz
Le Soleil semble se déplacer dans le ciel, avec, pour notre hémisphère, une trajectoire apparente en arc de cercle, de gauche à droite (d'Est en Ouest), et une symétrie par rapport au Sud.
Hañvalout a ra an Heol dilec'hiañ en oabl o heuliañ, en hon hanterzouar, un treug hañvalat a-stumm gant ur warenn-gelc'h, a gleiz da zehou (a Reter da Gornôg) kemparzhat gant ar Su,
Le lever du Soleil correspond à l'apparition du Soleil à l'horizon. 
Sav-heol a vez pa zispak an Heol en dremmwel.
Pour les astronomes, le Soleil se lève lorsque le centre du Soleil est à l'horizon, c'est-à-dire lorsqu'on en voit une moitié (cas idéal d'un horizon horizontal).
Evit ar steredoniourien, emañ savet an Heol dres p'emañ ar c'hreiz anezhañ en dremmwel, da lava­rout eo pa vez gwelet an hanter anezhañ (pa vez peurblaen an dremmwel).
Toutefois, parce que la Terre possède une atmosphère, il se produit un phénomène que l'on appelle « réfraction atmosphérique » : les rayons lumineux ne nous arrivent pas en ligne droite, mais avec une courbure (réfraction) liée à l’atmosphère (densité de plus en plus grande vers le sol, températures variables… etc.). 
Koulskoude, o vezañ m'en deus an Douar un aergelc'h, e c'hoarvez un ana­denn a reer anezhi ar « gouskogañ aergelc'h » : ne erru ket ar skinoù luc'h ganimp war-eeun-tenn, met ober a reont ur grommenn (gouskog) liammet ouzh an aergelc'h (douested bras-ouzh-bras war-zu an douar, gwrezioù o kemm, h.a.).
La réfraction varie en fonction de la hauteur de l'astre au-dessus de l'horizon, de la longueur d'onde de la lumière, et des caractéristiques de l'atmosphère. 
Ar gouskog zo diouzh uhelder an astr a-us an dremmwel, diouzh hirder gwagennoù al luc'h ha diouzh doare an aergelc'h.
Pour le Soleil à l'horizon, on estime qu'en moyenne la réfraction est voisine de 36,6' (c'est-à-dire proche du diamètre du Soleil). 
Evit an Heol en dremmwel e lavarer ez eo well-wazh ar gouskog nes da 36,6' (eleze tost da drouzkiz an Heol).
La réfraction atmosphérique remonte donc les objets, ce qui signifie que lorsque nous voyons le Soleil se coucher, il est en fait déjà couché ; et lorsque nous le voyons se lever, il est en fait encore sous l'horizon. 
Sevel a ra eta ar gouskog aergelc'hel gant ar c'horfoù-egor, da lavarout eo, pa welomp an Heol o vont da guzh, ez eo kuzhet da vat, ha p’en gweler o sevel emañ c'hoazh evit gwir dindan an dremmwel.
La conséquence immédiate de ce phénomène est de rallonger la durée du jour... 
An ana­denn-se zo kaoz d'an deiz da hiraat...
La même réfraction s’applique aussi aux autres astres (planètes, étoiles...).
An hevelep gouskogañ a dalvez evit an astroù all (planedennoù, stered ... ).
Le Soleil n'est pas exactement là où on le voit.
N'emañ ket tre an Heol el lec'h m'en gweler.
En S', la position réelle du Soleil. 
En  S', lec'hiadur gwirion an Heol.
En S, le Soleil tel qu'on le voit.
En S, an Heol evel m'en gweler.
De plus, à part en mer, on a rarement l'horizontalité parfaite. 
Ouzhpenn-se, estreget war vor, ez eo rouez d'an dremmwel bezañ peurblaen.
De ce fait, il existe un décalage entre le lever théorique et le lever réel. 
Gant-se ez eus un dislank etre ar sav-heol arlakadel hag an hini gwirion.
Plus le relief est important, plus le lever apparent sera tardif.
Seul dorosennekoc'h an dremmwel, seul ziwezhatoc'h e vo ar sav-heol hañvalat.
À l'inverse, le coucher du Soleil correspond à la disparition du Soleil à l'horizon (avec les mêmes remarques que précédemment).
En enep, e tegouezh ar c'huzh-heol gant steuziadur an Heol en dremmwel (ar pezh a lavaremp evit ar sav-heol a dalvez aman ivez).
Dans sa course apparente, lorsque le soleil monte, c'est le matin. 
En e red hañvalat, pa sav an heol, emeur er beure.
Inversement, lorsqu'il descend, c'est l'après-midi.
En enep, pa ziskenn, emeur en enderv.
Lorsque le Soleil est au plus haut, il est alors midi (midi au Soleil), et le Soleil est très exactement dans la direction du Sud.
Pa vez an heol en e uhelañ ez eo kreisteiz (kreisteiz diouzh an Heol), hag emañ an Heol rik-ha-rik en arroud ar Su.
On observe d'ailleurs une symétrie entre le lever et le coucher du Soleil, la trajectoire du matin et celle de l'après-midi par rapport au Sud.
Kemparzh zo etre sav-heol ha kuzh-heol, etre treug an Heol er beure ha hini an enderv e-keñver ar Su.
Le jour correspond à la période pendant laquelle le Soleil est au-dessus de l'horizon : entre le lever et le coucher du Soleil.
An deiz a glot gant ar prantad m'emañ an Heol a-us an dremmwel : etre sav-heol ha kuzh-heol.
Inversement, la nuit correspond à la période pendant laquelle le Soleil est au-dessous de l'horizon : entre le coucher et le lever du Soleil.
En enep e klot an noz gant ar prantad m'emañ an Heol a-is an dremmwel etre kuzh-heol ha sav-heol.
Entre deux passages successifs du Soleil au méridien, il s'écoule environ 24 heures (de même qu'entre deux levers ou deux couchers successifs du Soleil).
Etre daou dremen lerc'h-ouzh-lerc'h eus an Heol en hedre­denn, ez a war-dro 24 eurvezh hebiou (evel etre daou sav­heol pe daou guzh-heol lerc'h-ouzh-lerc'h).
Dès que le Soleil passe sous l'horizon, il ne fait pas nuit pour autant. 
Koulskoude ne vez ket noz kerkent ha ma tremen an Heol a-is an dremmwel.
De même que lorsque le Soleil apparaît à l'horizon, on a l'impression qu'il fait jour depuis un certain temps. 
Hevelep, pa zispak an Heol en dremmwel, e kreder e vez deiz abaoe ur pennad amzer.
Effectivement, la transition entre le jour et la nuit n'est pas immédiate. 
Evit gwir, ne dremener ket eus an deiz d'an noz en un taol-kont.
Au sens astronomique du terme, il correspond à la lueur provenant de l'éclairement des couches atmosphériques lorsque le Soleil est proche de l'horizon. 
E ster steredoniel ar ger ez eo an amheol ar skleur a zeu eus goulaouadur ar gwiskadoù aergelc'h pa vez tost an Heol d'an dremmwel.
La lueur est croissante avant le lever du Soleil, décroissante après le coucher. 
Mont a ra ar skleur war greskiñ a-raok sav-heol, ha war zigreskiñ goude kuzh­heol.
En langage populaire et poétique, le crépuscule du matin est appelé aube ou aurore.
E yezh ar bobl hag ar varzhed, amheol ar beure a vez graet anezhañ gouloù-deiz, pe strink-an-deiz pe c'hoazh tarzh-an-deiz.
De manière conventionnelle, on distingue : 
Dre emglev, e tiforc'her :
Le crépuscule civil : le centre du Soleil est à moins de 6° sous l'horizon. 
An amheol keodedel : kreiz an Heol zo nebeutoc'h eget 6° a-is an dremmwel.
À 6°, par temps clair, on peut distinguer les planètes et les étoiles les plus brillantes (1re grandeur). 
Da 6°, pa vez digoc'henn an oabl, e c'heller spurmantiñ ar planedennoù hag ar stered skedusañ (1añ meurez).
En France, sa durée est d'environ 30 mn.
Padout a ra war-dro 30 mn en hor bro.
Le crépuscule nautique : le centre du Soleil est entre 6° et 12° sous l'horizon. 
An amheol merdeel : kreiz an Heol zo etre 6° ha 12° a-is an dremmwel.
À 12°, la ligne d'horizon est encore visible, et dans un sextant les marins pouvaient distinguer les étoiles de 2e, grandeur. 
Da 12° e weler c'hoazh linenn an dremmwel, ha, gant ur sekstant, e c’helle ar vartoloded spurmantiñ ar stered a eil meurez.
En France sa durée est comprise entre 1 h et 1 h 1/2.
Padout a ra etre 1 h hag 1 h 30 en hor bro.
Le crépuscule astronomique : le centre du Soleil est entre 12° et 18° sous l'horizon. 
An amheol steredel : kreiz an Heol zo etre 12° ha 18° a-is an dremmwel.
À 18°, la nuit commence vraiment : le ciel est noir (en l'absence de Lune), et à l'œil nu les étoiles de 6e grandeur sont visibles (voir p. 22). 
Da 18° e vez noz teñval : du eo an oabl (pa vez diloar), ha hep lunedenn e c'heller gwelout ar stered a 6vet meurez (so. p. 22).
Pendant quelques jours, au voisinage du solstice de juin, à la latitude de Paris, le crépuscule astronomique n'est pas atteint. 
E-pad un nebeud devezhioù, war-dro goursav-heol Mezheven, a-geñver gant ledredenn Pariz, n'emeur ket c'hoazh en amheol steredel.
On peut donc à minuit voir encore, vers le Nord, les lueurs crépusculaires.
War-dro hanternoz e c'heller eta gwelout c'hoazh skleurioù an amheol.
La nuit, on observe un mouvement des astres (étoiles, planètes ou Lune) similaire à celui du Soleil, à savoir un lever vers l'Est, un coucher vers l'Ouest, et une culmination au Sud, avec toujours la même symétrie par rapport à la méridienne (ligne Nord — Sud passant par le zénith).
En noz e weler e tilec'h an astroù (stered, planedennoù pe Loar), evel ma tilec'h an Heol, da lavarout eo e savont er Reter, e kuzhont er C'hornôg hag e vezont o uhelañ er Su, gant an hevelep kemparzh e-keñver an hedredenn (linenn North-Su o tremen dre an neinboent).
Mouvement apparent des astres en regardant vers le Sud
Dilec'hiañ hañvalat an astroù o sellout war-gaout ar Su
Tous les astres (étoiles, planètes, Lune) semblent se déplacer d'Est en ouest, dans le sens rétrograde (sens des aiguilles d'une montre).
Hañvalout a ra an holl astroù (stered, plane­dennoù, Loar) dilec'hiañ a Reter da Gornôg en tu enep (a-du gant nadozioù un eurier).
Mais si l'on regarde vers le Nord, on remarque que les étoiles tournent autour d'un point fixe, l'étoile polaire. 
Hogen, mar seller war-zu an Norzh, e weler e tro ar stered en-dro d'ur poent diloc’h, Sterenn an Norzh.
On peut mesurer sa hauteur au-dessus de l'horizon : aux environs de 48° à Paris. 
Gallout a reer muzuliañ an uhelder anezhi a-us an dremmwel : war-dro 48° e Pariz.
Les étoiles les plus proches de l'étoile polaire (celles qui sont à moins de 48°) ne se couchent ni ne se lèvent, c'est-à-dire qu'on les voit toujours au-dessus de l'horizon. 
Ar steredennoù tostañ da Sterenn an Norzh (ar re zo nebeutoc'h eget 48°) ne guzhont na ne savont, da lavarout eo en o gweler atav a-us an dremmwel.
On dit d'elles qu'elles sont circumpolaires. 
Lavarout a reer anezho ez int trovleinel.
Le tour complet est effectué en environ 24 heures (23 h 56 mn 4,1 s très précisément).
An dro glok a vez graet dindan 24 eurvezh (ent resis : 23 h 56 mn 4,1 s).
Mouvement apparent des astres en regardant vers le Nord.
Dilec’hiañ hañvalaat an astroù o sellout war-gaout an Norzh
Tous les astres semblent tourner autour de l'étoile polaire, dans le sens direct (contraire des aiguilles d'une montre). 
Hañvalout a ra an holl astroù treiñ en-dro da Sterenn an Norzh, en tu a-vat (en enep da nadozioù un eurier).
À notre latitude (48°), les étoiles à moins de 48° de l’étoile polaire restent toujours au-dessus de l’horizon. 
En hol ledredenn (48°) e chom ar stered zo nebeutoc'h eget 48° diouzh Sterenn an Norzh bepred a-us an dremmwel.
Celles à plus de 48° disparaissent temporairement, et d'autant plus longtemps qu'elles sont éloignées de l'étoile polaire.
Ar re zo muioc'h eget 48° a ya diwar-wel evit ur pennad a vo hiroc'h a-se dre ma vint pell diouzh Sterenn an Norzh.
On observe donc que le Soleil et les étoiles tournent autour de nous en environ 24 heures. 
Gwelout a reer eta e tro an Heol hag ar stered en-dro dimp en ur ober war­dro 24 eurvezh.
Comment expliquer cela ?
Penaos displegañ kement-se?
Pour toutes les civilisations et à toutes les époques anciennes, l'explication a été mythologique.
Evit an holl sevenadurioù hag en holl amzerioù koshañ ez eo bet gwengelouriel an displegadur :
Ainsi pour les Egyptiens, la Lune et le Soleil étaient les deux yeux du Dieu Horus. 
Evit Henegiptiz e oa al Loar hag an Heol daoulagad an Doue Horus.
Mais par la suite, le Soleil devient le dieu le plus important, le père des pharaons. 
Diwezhatoc'h e teuas an Heol da vezñ an Doue brasañ, tad ar faraoned.
Selon le moment de la journée, le Soleil était scarabée au levant, Aton lorsque le disque solaire était vu entier, Râ lorsqu'il était au Sud, Atoum au couchant... 
Hervez ar mare eus an devezh, e oa an Heol ur c'hwil er sav-heol, Aton pa veze gwelet an Heol en e bezh, Râ pa veze er Su, hag Atoum pa veze er c'huzh­heol...
La nuit, le Dieu naviguait sur une barque sous Terre afin de rejoindre son lieu de lever.
En noz e verdee an Doue en ur vag dindan an Douar evit adkavout e lec'h sevel.
Le Taureau, un animal mythique et mythologique
An Tarv, loen gwengelel ha gwengelouriel
Le Taureau dans la mythologie grecque est la forme que prit Zeus pour enlever la nymphe Europe, fille du Roi de Phénicie. 
Er wengelouriezh c'hresian ez eo neuz an Tarv an hini a wiskas Zeus evit skrapañ an nimfenn Europa, merc'h Roue Fenikia.
Arrivé en Crête, Zeus se transforma en beau jeune homme et sut séduire la belle Europe puisqu'il lui fit 3 enfants, dont Minos qui devint roi de Crête. 
En em gavet e Kreta ez eas Zeus d'ur paotr yaouank koant hag e kavas an tu da zesev Europa goant. Tri bugel a reas dezhi, en o zouez Minos hag a zeuas da vezañ roue Kreta.
C'est pourquoi en Crête la civilisation minoéenne a comme emblème le Taureau pour rappeler la filiation divine de leur premier Roi.
Setu perak o deus Minoeiz dibabet an Tarv da loen ardamez, evit degas da soñj e oa o roue kentañ mab un doue.
Pour les Grecs, le Soleil était représenté par le Dieu Hélios, beau jeune homme blond qui conduisait un char de feu tiré par quatre chevaux blancs ailés. 
Evit ar C'hresianed e oa an Heol an Doue Helios, anezhañ ur paotr yaouank koant ha melegan a gase ur c'harr entanet sterniet outañ pevar marc'h gwenn askellek.
Tous les matins, il émergeait du pays des Orientaux (Est) et il disparaissait dans l'océan (Ouest). 
Bep heure e save diouzh bro ar Reteriz hag ez ae diwar-wel er mor (Kornôg).
La nuit, pour regagner l'Est, il naviguait en barque sur le fleuve océan qui passait sous la Terre. 
En noz, evit adkavout ar Reter, e verdee en ur vag war ar mor a oa dindan an Douar.
Hélios était le serviteur de Zeus et avait deux sœurs, Eos (l'Aurore) et Séléné (la Lune), qui l'aidaient à dispenser la lumière sur la Terre. 
Servijer e oa Helios da Zeus ha div c'hoar en doa, Eos (Gouloù-deiz) ha Selene (al Loar), a roe skoazell dezhañ da skuilhañ ar gouloù war an Douar.
Hélios fut ensuite remplacé, à l'époque classique par Phoebos (Apollon), dieu du Soleil, de la Musique et de la Beauté, qui n'avait dans le « panthéon » divin qu'un rôle marginal.
Goude-se, er prantad klasel, Helios a voe erlerc'hiet Foibos (Apollon) outañ, doue an Heol, ar Sonerezh hag ar Gened, anezhañ un doue n'en doa nemet nemeur a bouez e panteon an doueed.
Chez les Romains, « Sol » était une divinité très ancienne. 
Gant ar Rornaned e oa « Sol » un doue kozh-meurbet.
Le mot français Soleil fait référence à cette divinité.
Ar galleg Soleil a ra dave d’an doue-se.
Le mot breton Heol fait aussi référence au latin sol. 
Ar brezhoneg Heol zo kar ivez d'al latin sol.
Le ciel tourne autour de la Terre
Treiñ a ra an oabl en-dro d'an Douar
Les philosophes et astronomes grecs ont très vite délaissé les explications mythologiques et ont imaginé une modélisation géométrique apte à expliquer ce qu'ils voyaient, et notamment le déplacement apparent des étoiles et du Soleil.
Buan-tre o deus ar brederourien ha steredoniourien c'hresian dilezet an disple­gadurioù gwengelouriel hag ijinet ur skouer ventoniel a c'helle displegañ ar pezh a welent, ha peurgetket an dilec'hiañ hañvalat zo gant ar stered hag an Heol.
Pour les présocratiques (VIe et Ve siècle av. J.-C.), la Terre était au centre (plate, cylindrique ou sphérique) et autour d'elle tournaient 7 sphères emboîtées sur lesquelles étaient fixés des astres. 
Evit ar raksokrateien (VIvet ha Vvet kantved kent J.-K.) edo an Douar e-kreiz (plaen, kranek pe bellennek) hag en-dro dezhañ e troe 7 pellenn enboestet hag a oa staget astroù warno.
Il y avait, entre autres, la sphère du Soleil et celle des étoiles qui tournaient autour de la Terre en 24 heures.
Bez' e oa, e-touez traoù all, pellenn an Heol ha hini ar stered a droe en-dro d'an Douar en ur ober 24 eurvezh.
L'école athénienne qui atteint son apogée avec Aristote au IVe siècle, enseigne qu'autour d'une Terre immobile tournent 55 sphères (dont le Soleil et les étoiles). 
Skol Aten, hag a oa en he gwir wellañ er IVvet kantved, a gelenne e troe 55 pel­lenn (en o zouez an Heol hag ar stered) en-dro d'un Douar difiñv.
Tous les mouvements sont circulaires.
Pep tra a zilec'hie war-gelc'h.
L'époque hellénistique vit le foisonnement d'idées nouvelles, parfois contradictoires, en tous cas originales.
Ar prantad hellennadek a welas kalz a vennozhioù nevez o tiwan, menno­zhioù diouto o-unan hag enebek a-wezhioù.
Eratosthène imagine une Terre sphérique dont il calcule le rayon (6500 km). 
Empennañ a ra Eratostenes un Douar pellennek, ha jediñ a ra ar skin anezhañ (6500 km).
Seul, Aristarque de Samos, outre le calcul de distance Terre-Lune, propose un système centré sur le Soleil.
N'eus nemet Aristarkos a Samos hag a ginnigas ur reizhiad kreizet war an Heol, ouzhpenn ma jedas an hed etre an Douar hag al Loar.
Appolonius et Hipparque, puis Ptolémée rejettent le système des sphères emboîtées et prônent des orbites circulaires décentrées. 
Apolonios ha Hiparkos, ha Ptolemaios da heul, a zistaolas reizhiad ar pellennoù enboestet evit erbediñ amestezioù kelc'hiet digreizet.
Mais tout tourne toujours autour de la Terre (géocentrisme). 
Met bepred e troe pep tra en-dro d'an Douar (douargreizelouriezh).
Et ce modèle tiendra 14 siècles !
Hag evel-se e voe displeget an traoù e-pad 14 kantved !
La terre tourne sur elle-même
Treiñ a ra an douar warnañ e-unan
Un modèle totalement différent de celui des Grecs classiques est proposé, mais non démontré, par Copernic : la Terre n'est plus au centre du monde (c'est le Soleil, d'où le nom d'héliocentrisme donné à cette théorie) et elle n'est plus immobile (elle tourne sur elle-même en 24 heures). 
Gant Kopernik e voe kinniget ur reizhiad peurzisheñvel diouzh hini Gresianed ar prantad klasel : n'emañ mui an Douar e-kreiz ar bed (an Heol an hini eo, ac'hano an anv heolgreizelouriezh roet d'an arlakadenn-se) ha ned eo mui difiñv (treiñ a ra warnañ e-unan en ur ober 24 eurvezh).
Galilée, avec sa découverte des satellites de Jupiter, démontre de manière éclatante que tout ne tourne pas autour de la Terre, ce qui conforte, sans en apporter cependant la démonstration, l'idée de l'héliocentrisme et fait abandonner le géocentrisme.
Galileo Galilei, o tizoleiñ loarennoù Yaou, a ziskouez splann ne dro ket pep tra en-dro d'an Douar ; ar pezh a gadarna keal an heolgreizelouriezh, hep e brouiñ avat, hag a laka disteurel hini an douargreizelouriezh.
Si dès le XVIIe siècle, il est couramment admis que la Terre tourne sur elle-même et tourne autour du Soleil, il n'est pas possible d'en apporter les preuves formelles. 
Mar degemer an holl, kerkent hag ar XVIIvet kantved, e tro an Douar warnañ e-unan hag en-dro d'an Heol, n'eur ket evit degas prouennoù furmel eus an dra.
Celles-ci viendront bien plus tard. 
Kalz diwezhatoc'h e teuy ar re-se.